

VILNIAUS RAJONO SAVIVALDYBĖS TARYBA

SPRENDIMAS
DĖL PRITARIMO VIETOS PROJEKTAMS, FINANSUOTINIEMS PAGAL VIETOS PLĖTROS STRATEGIJOS „VILNIAUS RAJONO VIETOS VEIKLOS GRUPĖS 2023–2028 METŲ VIETOS PLĖTROS STRATEGIJOS“ PRIEMONĘ „STIPRESNIO, ATSPARAUS, APJUNGTO (INTEGRUOTO) IR KLESTINČIO VILNIAUS RAJONO KŪRIMAS“, JŲ FINANSAVIMUI IR ĮGALIOJIMŲ SUTEIKIMUI


2025  m.                d. Nr. T3-
Vilnius

Vadovaudamasi Lietuvos Respublikos vietos savivaldos įstatymo 6 straipsnio 13 ir 29 punktais, Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos ūkio ministro 2023 m. rugpjūčio 4 d. įsakymu Nr. 3D-528 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, Vilniaus rajono vietos veiklos grupės 2023–2028 metų vietos plėtros strategija, patvirtinta Lietuvos Respublikos ūkio ministro 2023 m. spalio 24 d. įsakymu Nr. 3D-696 „Dėl Vietos plėtros strategijų, kurioms skiriama parama pagal Lietuvos žemės ūkio ir kaimo plėtros 2023–2027 metų strateginio plano priemonę „Bendruomenių inicijuota vietos plėtra (LEADER), sąrašo patvirtinimo“, Vilniaus rajono savivaldybės taryba 
n u s p r e n d ž i a:
.	Pritarti šiems Vilniaus rajono savivaldybės administracijos (toliau – Administracija) vietos projektams: „Zujūnų sporto aikštelės atnaujinimas ir modernizavimas“, „Kasmiškių kultūros paskirties pastato atnaujinimas ir modernizavimas, siekiant pritaikyti jį bendruomeninei veiklai“ (toliau – Vietos projektai), finansuotiniems pagal Vilniaus rajono vietos veiklos grupės 2023–2028 metų vietos plėtros strategijos priemonę „Stipresnio, atsparaus, apjungto (integruoto) ir klestinčio Vilniaus rajono kūrimas“.
.	Įgalioti Administraciją pasirašyti ir pateikti Vietos projektų paraiškas, pasirašyti visus su Vietos projektais susijusius dokumentus, užtikrinti tinkamą Vietos projektų įgyvendinimą.
.	Gavus finansavimą užtikrinti ir numatyti ne mažiau kaip 60 proc. bendros Vietos projektų vertės dalinį finansavimą iš Vilniaus rajono savivaldybės biudžeto lėšų.
.	Įsipareigoti padengti netinkamas finansuoti, tačiau Vietos projektams įgyvendinti būtinas išlaidas, ir tinkamų finansuoti išlaidų dalį, kurių nepadengia Vietos projektams skiriamas finansavimas.
.	Užtikrinti Vietos projektų tęstinumą 5 metus po Vietos projektų įgyvendinimo pabaigos.
.	Skelbti šį sprendimą Vilniaus rajono savivaldybės interneto svetainėje.


Savivaldybės meras	Robert Duchnevič

